เพิ่งฉีดวัคซีนแบบเข็มกระตุ้น1เข็มครบไปได้10วันและผมโดนหมามาเลียแผลผมต้องไปฉีดใหม่ไหมคับ
สวัสดีค่ะ หากเคยฉีดวัคซีนป้องกันพิษสุนัขบ้าครบตามกำหนดนัดมาแล้วอย่างน้อย 3 เข็ม และได้ฉีดกระตุ้นไปล่าสุดเมื่อ 10 วันก่อน เมื่อโดนสุนัขมาเลียแผลอีก ก็ยังไม่จำเป็นต้องไปฉีดกระตุ้นเพิ่มอีกค่ะ เพราะวัคซีนที่ได้ฉีดกระตุ้นไป ก็จะสามารถช่วยป้องกันการเกิดโรคได้อยู่ค่ะสำหรับบาดแผลที่โดนสุนัขเลีย ก็อย่าลืมล้างทำความสะอาดด้วยน้ำยาฆ่าเชื้อ และใส่ยาฆ่าเชื้อด้วย เพราะในน้ำลายสุนัข มีเชื้อแบคทีเรียอยู่หลายชนิด ซึ่งอาจทำให้แผลเกิดการอักเสบติดเชื้อเพิ่มขึ้นได้